cyanic-selkie/wikianc huggingface dataset:
SuomiLove
Taustaa
Ohjelma koostui studiossa kuvatuista sekä ympäri Suomea kuvatuista osuuksista, joissa musiikkikappaleita esittävät niitä levyttäneiden artistien lisäksi myös ohjelmassa Lovebandiksi kutsuttu yhtye, jonka solisteina toimivat Johanna Iivanainen ja Osmo Ikonen. Ohjelmassa kerrotaan myös kappaleiden taustoista niiden sanoittajilta, säveltäjiltä ja esittäjiltä. Kauden päätteeksi on järjestetty myös suorana lähetyksenä televisiossa esitettävä konsertti, jossa esitetään kauden aikana mukana olleita kappaleita.
Toinen tuotantokausi
Konsertissa paljastettiin kauden aikana olleen äänestyksen tulos, jossa etsittiin Suomen suosituinta rakkauslaulua. Voittajaksi äänestettiin Sielun Veljet -yhtyeen kappale ”Rakkaudesta”.
Kolmas tuotantokausi
Konsertissa paljastettiin kauden aikana olleen äänestyksen tulos, jossa etsittiin Suomen suosituinta rakkauslaulua. Kolmannen kauden voittajaksi äänestettiin Juha Tapion kappale ”Sinun vuorosi loistaa”.
L. Onerva
Kirjailijana
Vuonna 1905 Onerva alkoi kirjoittaa novelleja, joista lopulta tuli romaanin osia. Romaanin nimeksi tuli Mirdja sen pää­henkilön mukaan. Onerva oli kiinnostunut symbolismista ja dekadenssista, ja ne vaikuttavat Mirdjan taustalla. Romaanissa ilmenee dekadentti narsismi: Mirdja ihailee omaa kauneuttaan ja kaipaa lisäksi miestä ihailemaan itseään. Mirdja kohtaa ongelmia yrittäessään yhdistää itsenäisen naisen yksilöllisyyden ja rakkauden keskenään. Mirdja kokeilee useita eri­laisia naisen rooleja ja eri­laisia tapoja rakastaa. Hänen kokeilunsa ja suhteensa päättyvät kuitenkin onnettomasti. Mirdjasta on löydettävissä paljon aineksia myös Onervan omasta elämästä: Mirdja menee naimisiin Runarin ja Onerva Väinö Strengin kanssa, ja sekä Mirdja että Onerva huomaavat, ettei avio­elämä vastaa heidän kuvitelmiaan. Mirdjassa esiintyy myös Rolf Tanne, jonka esi­kuvana on pidetty Eino Leinoa.
Mirdja ilmestyi vuonna 1908, ja se herätti aika­laisissa paljon paheksuntaa. Mirdjassa esiintyvä eroottisen vapauden kannatus ja perinteisten perhe­arvojen halveksiminen sai muun muassa nais­lähetystön nuhtelemaan kirjailijaa. Myönteisen vastaan­oton teos sai intellektuelleilta nuorilta, jotka pitivät sen yksilöllisyyteen pyrkivän naisen ajatusten ja mieli­alojen kuvauksesta. Onerva sai Mirdjasta vuonna 1908 valtion kirjallisuuspalkinnon, jonka arvo oli tuhat markkaa. Palkinto herätti vastustusta, ja Kotimaa-lehdessä esitettiin naisten vastalause Mirdjalle ehdotetun palkinnon johdosta.
Jousi (ase)
Kilpa- eli olympiajousi
Nykyiset kilpailuissa käytettävät jouset koostuvat pääosin hiili- tai lasikuidusta ja kevytmetalliseoksista ja ne ovat moniosaisia. Jousen lavat tehdään nykyisin laminoimalla muun muassa vaahterasta, hiili- ja lasikuidusta sekä kevlarista. Jousten tärkeät lisävarusteet, tähtäimet ja vakaimet, ovat hiilikuitua tai alumiinia.
Kilpajousilla ammutaan värikkäistä rengaskehistä koostuvaan rengastauluun pitkiltä etäisyyksiltä. Suurin FITA-kilpailuissa käytetty ampumaetäisyys on 90 metriä, mutta esimerkiksi korealaisessa perinnejousikilpailussa (kansallisurheilu) perusetäisyys on 120 bota, noin 145 metriä. Jousiammunta on olympialaji.
Varsijousi
Varsijousi on käsijousta mekaanisesti kehittyneempi laite, jota Euroopassa käytettiin varsinkin keskiajalla ja Kiinassa jo paljon varhemmin. Varsijousi koostuu kaaresta joka on kiinnitetty poikittain laukaisukoneistolla varustettuun tukkiin. Varsijousella ammutaan lyhyitä nuolia tai vasamia. Vasamalla tarkoitetaan nuolia, joissa on tylppä, nuijamainen pää ja joiden kohdevaikutus perustuu pelkästään iskuenergiaan, ei läpäisyyn, jolloin esimerkiksi arvoturkis jää ehjäksi ja vaikkapa oravaa kohti ammuttu vasama putoaa alas juuttumatta korkealle puuhun. 1600-luvun jälkipuoliskolta 1800-luvun loppuun asti suosittu eurooppalainen metsästysase oli myös kevyehkö varsijousi, jonka ammuksina käytettiin etenkin linnustuksessa helposti hukkuvia nuolia halvempia savi- tai lyijykuulia. Nykyään varsijousella ei saa metsästää Suomessa.
Tähtäin
Jousen tähtäin on periaatteessa hyvin yksinkertainen laite. Tosin nykyaikaisen kilpailujousen tähtäimet ovat melkoisen monimutkaisia hienomekaanisia laitteita, joiden avulla jousiampuja voi siirtää ja hallita osumapistettään tähtäyssilmänsä suhteen sekä pysty-, sivu- että syvyyssuunnassa millin tarkkuudella.
Indonesian hallintoalueet
Seuraavassa on lueteltu hallintoalueet ja kaupungit maakunnittain. Maakunnassa on aina pääkaupunki.
TamU-K
Historia
Kaudella 2013 TamU-K:n ykkösjoukkue pelasi Vitosessa ja kakkosjoukkue Tampereen piirin harrastesarjassa. Ykkösjoukkueessa pelasi aktiivisen seuratoiminnan ja seuran äänekkäiden kannattajien houkuttelemana useita pelaajia, joilla on kokemusta ylemmiltä sarjatasoilta. Joukkue varmisti sarjanousun Neloseen jo ennen kauden viimeistä ottelua. Lopulta sarjassa kertyi 20 voittoa, yksi tasapeli ja yksi tappio. Kaudella 2014 seuralla oli edustusjoukkueen lisäksi kakkosjoukkue Kutosessa sekä kolmosjoukkue piirin harrastesarjassa.
Suhde emoseuraan
Tampere Unitedin kannattajat ry on kotisivuillaan ilmoittanut tavoitteekseen nimen Tampere United palauttaminen jalkapallokentille, vaikka alkuperäinen tavoite palauttaa TUK ry kannattajien yhdistykseksi ja Jalkapalloseura Tampere United ry jalkapalloa harjoittavaksi urheiluseuraksi ei näytäkään toteutuvan. Tampere United ry on antanut luvan TamU-K -nimen käyttöön, ja TamU-K:lla on muutenkin emoseuran täysi tuki takanaan. Tampere United ry:n puheenjohtaja Jyrki Laiho on huhtikuussa 2012 todennut, että hänestä olisi hienoa, jos Tampere Unitedin saadessa sarjapaikan takaisin myös TamU-K olisi osa seuraa.
Kannattajat
Kannattajien lauluissa kuullaan usein kritiikkiä Palloliittoa kohtaan sekä itseironisia viittauksia Singaporen rahoihin.
Kaljaasi Ihana
Laivan piirustusten pohjana käytettiin Luvialla vuonna 1907 rakennetun kaljaasi Marsin piirustuksia. Laiva rakennettiin puusta. Materiaalina käytettiin pohjassa ja kölirakenteissa kuusta, kun taas kyljet ovat mäntyä ja kansirakenteet ja mastot lehtikuusta. Ihana on varsinaisesti purjealus, mutta siinä on myös 280 hevosvoiman dieselmoottori. Aluksen pituus on 27,9 metriä ja leveys 6,2 metriä. Syväys on 2,00 metriä ja purjeiden kokonaispinta-ala 320 m².
Kaljaasi Ihana laskettiin vesille 23. heinäkuuta 2010. Vesillelaskua seurasi Laitakarissa 7 000-henkinen yleisö, joukossa presidentti Tarja Halonen puolisoineen. Alus osallistui kesän aikana Turussa Tall Ships Race -tapahtumaan. Saman vuoden syksyllä julkaistiin kaljaasi Ihanan suunnittelusta ja rakentamisesta kertova kirja.
Operaatio Stella Polaris
thumb|Eversti Reino Hallamaa, Stella Polariksen johtaja ja suunnittelija. Operaatio Stella Polaris (lat. ’Pohjantähti’) oli operaatio, jossa pyrittiin turvaamaan Suomen puolustusvoimien tiedustelutoiminnan edellytyksiä, jos Neuvostoliitto miehittäisi Suomen jatkosodan päätyttyä aselepoon syksyllä 1944. Tiedusteluvälineistöä, tiedusteluosaston henkilöstöä perheineen ja arkistoja siirrettiin operaatiossa Ruotsiin. Ruotsiin luotujen varastojen tarkoitus oli suojata tiedustelutiedot ja tukea mahdollista sissisotaa Suomessa. Operaatioon osallistuneita on myöhemmin kutsuttu stellisteiksi.
Stellistit internoituina
Stellistien yhteyshenkilönä ruotsalaisiin päin toimi erityisesti kapteeni Erkki Pale, joka oli matkalla vastannut S/S Osmolla matkustaneista. Omasta keskuudestaan stellistit organisoivat toimikunnan, johon kuului yksi edustaja kustakin majoituspaikasta. Toimikunnan tehtävänä oli pitää yhteyttä ja vaihtaa tietoja rivistellistien ja Palen välillä. Näin löytyi jonkinlainen purkautumiskanava kehittyvälle tyytymättömyydelle.
Kaisa Hernberg
Hernbergin äiti on entinen ministeri, europarlamentaarikko ja vihreiden puheenjohtaja, kansanedustaja Satu Hassi ja isä professori Rolf Hernberg.
Tunkuan piiri
Tunkuan piiri on entinen piiri Karjalan tasavallan alueella. Piiri perustettiin vuonna 1927, jolloin siihen yhdistettiin aiemmista volosteista eli kunnista koko Suikujärvi, lähes koko Tunkua ja vajaa puolet Voijärvestä.
Luca Egloff
Egloff kilpaili vuoden 2015 MM-kilpailuissa Falunissa sijoittuen normaalimäen kilpailussa 42:nneksi ja suurmäen kilpailussa 44:nneksi.
Irena Krzywicka
Irena Krzywicka (o.s. Goldberg; 28. toukokuuta 1899 Jeniseisk, Venäjä – 12. heinäkuuta 1994 Bures-sur-Yvette Ranska) oli puolalainen kirjailija, kääntäjä ja feministi. Hän kampanjoi naisten oikeuksien, perhesuunnittelun ja sukupuolivalistuksen edistämiseksi Puolassa.
Elämäkertaa
Vuonna 1922 Goldberg valmistui Varsovan yliopistosta. Väitöskirja jäi tekemättä, koska hän oli riitaantunut sen tarkastajan kanssa. Samana vuonna hän julkaisi ensimmäisen esseensä. Avioliiton hän solmi seuraavana vuonna sosiologi Jerzy Krzywickin kanssa. He tekivät sopimuksen avoimesta avioliitosta. Häiden jälkeen Krzywicka matkusti Korsikalle rakastajansa Walter Hasencleverin kanssa, joka oli tuolloin kuuluisa saksalainen kirjailija. Virallisesta avioliitosta syntyi kaksi poikaa, Piotr ja Andrzej.
Fanzine (musiikkilehti)
Lehti oli tarkoitettu levykeräilijöille ja muille musiikin ystäville eli se oli logonkin mukaan ”Musiikin ystävien asian tunteva lehti”. Logossa on myös lueteltu tärkeimmät lehdessä käsitellyt musiikkigenret: Rock & roll, pop, soul, reggae, blues, country, folk ja jazz. Kuten Wallenius ensimmäisen numeron 1/80 ”Pää”-kirjoituksessa toteaa, hänen silloisella projektillaan Soundilla oli tarpeeksi aiheita käsitellessään muun muassa uuden aallon mukanaan tuomia ajankohtaisia musiikkitapahtumia, joten ”vähemmistömusiikin” esittelemiseen tarvittiin Walleniuksen mielestä vielä uusi lehti. Laaja-alaisuutensa vuoksi sen ei kuitenkaan ollut tarkoitus kilpailla sellaisten suomalaisten erikoislehtien kuin Blues News ja Folk & Country kanssa. Wallenius myös toivoi, että uuden lehden myötä sen toimialaan kuuluvan musiikin tarjonta Suomessa monipuolistuisi.
Bitcoin-automaatti
Bitcoin-automaatit Suomessa
Suomessa on 22 Bitcoin-automaattia ja useita automaattioperaattoreita. Automaatit on asennettu yleensä jonkin kivijalkakaupan yhteyteen tai ostoskeskuksen yleisiin tiloihin.
Theodor Mommsen
Vuoden 1902 Nobel-palkinnon yhteydessä mainittiin myös Leo Tolstoin nimi, mutta häntä pidettiin liian radikaalina. Tolstoi kuoli 1910 saamatta koskaan tätä arvostettua palkintoa.
Kathmandu
Maantiede
Kathmandu sijaitsee Kathmandun laakson pohjoisosassa noin 1 300 metrin korkeudessa. Kaupungin läpi virtaa neljä jokea: Bagmati, Bishnumati, Dhobikhola ja Tukucha. Samassa laaksossa on Kathmandun lisäksi monia muita kaupunkeja, joista tunnetuimpiin kuuluvat Lalitpur (Patan) ja Bhaktapur.
HMS Vesper
HMS Vesper (viirinumero D55) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.
X-Men: First Class
Arvioita
Nyt-liitteessä neljä kriitikkoa antoi elokuvalle pistekeskiarvon 2,5.
Minneapolis
Minneapolis on Yhdysvaltain Minnesotan osavaltiossa sijaitseva kaupunki. Minneapolis on Minnesotan osavaltion suurin kaupunki. Kaupungissa asuu noin 430 000 ihmistä, esikaupunkialueineen ja yhteenkasvaneen naapurikaupunki Saint Paulin kanssa määrä nousee yli 3,5 miljoonaan. Minneapolisin ja Saint Paulin muodostama metropolialue tunnetaan Yhdysvalloissa yleisesti myös nimellä Twin Cities. Kaupunki sijaitsee Mississippijoen varrella.
Maantiede ja ilmasto
Minneapolis sijaitsee pääosin tasaisella Mississippijoen tasangolla. Kaupungin rajojen sisällä on 22 järveä ja laguunia sekä noin 170 puistoa. Jokivarsi kuuluu vuonna 1988 perustettuun Mississippin kansalliseen joki- ja virkistysalueeseen.
Historia
Nimi ”Minneapolis” tarkoittaa ”järvien kaupunkia”. Nimessä on yhdistetty siouxkielen sana minne, ”vesi”, ja kreikankielen sana polis, ”kaupunki”. Siouxit ja ojibwayt asuttivat aluetta ennen eurooppalaisia. Fransiskaanilähetyssaarnaaja Louis Hennepin kävi alueella vuonna 1680 ja nimesi muun muassa Saint Anthonyn putoukset. Sen itäpuolelle alkoi kehittyä St. Anthonyn kylä. Mississippijoen länsipuolelle puolestaan alettiin asuttaa Minneapolista, joka sai kunnallisoikeudet vuonna 1856. St. Anthony sai kaupunginoikeudet vuonna 1860 ja Minneapolis vuonna 1867. Kaupungit yhdistyivät vuonna 1872.
Saint Anthonyn putous tuotti vesivoimaa kasvavan kaupungin sahojen ja myllyjen tarpeisiin. Minneapolis olikin vuonna 1870 Yhdysvaltain johtava jauhojen tuottaja. Mantereen poikki kulkeva Northern Pacific Railway kulki myös aikoinaan kaupungin läpi.
HMS Vidette
HMS Vidette (viirinumero D48) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.
Sandrine Domain
Sandrine Domain (s. 6. syyskuuta 1971 Starsbourg, Bas-Rhin, Ranska) on entinen ranskalainen yleisurheilija, jonka päälaji oli kolmiloikka.
Peter Windsor
thumb|200px|Peter Windsor vuonna 2008. Peter Windsor (s. 11. kesäkuuta 1952 Englanti) on brittiläinen moottoriurheiluvaikuttaja. Windsor varttui Australiassa ja seurasi siellä Tasman Series -moottoriurheilusarjaa. Windsor oli F1-kaudelle 2010 valitun US F1:n osaomistaja.
Soutjärven piiri
Soutjärven piiri on entinen piiri Karjalan tasavallan alueella. Piiri perustettiin vuonna 1927, jolloin siihen tuli kuulumaan aiempi Soutjärven kunta.
Carmelo Rado
Carmelo Rado (s. 4. elokuuta 1933) on entinen italialainen yleisurheilija. Hänen päälajinsa oli kiekonheitto.
Marius Corbett
Marius Corbett (s. 26. syyskuuta 1975 Potchefstroom, Etelä-Afrikka) on eteläafrikkalainen keihäänheittäjä. Hän voitti hieman yllättäen MM-kultaa Ateenan MM-kilpailuissa 1997 parantamalla loppukilpailussa kauden parastaan neljä ja puoli metriä voittotuloksen ollessa 88,40 m. Seuraavana vuonna hän voitti Hyväntahdon kilpailuissa heittäen ennätyksensä 88,75 m. Tuo tulos oli Afrikan ennätys vuoteen 2014 asti, jolloin Ihab Abdelrahman El Sayed rikkoi sen.
Tolva
Riisitunturin matkailukylänä tunnettu Tolvan kylä on kulttuurihistorialtaan mielenkiintoinen. Tolva kuului vielä 1600-luvulla Kemin Lapin metsäsaamelaisten asuinalueeseen, Kitkan Kylään, jossa pääelinkeinona olivat metsästys ja kalastus, ja jossa uskonnolla, shamanismilla, oli tärkeä merkitys. Itse sana Tolva juontaa juurensa sanasta tolvata, joka merkitsee lapin kielellä poron hiljaista juoksua, tolvaamista.
Ahdelehtimittari
Ahdelehtimittari (Scopula marginepunctata) on harmaankirjava mittariperhoslaji. Suomesta se on tavattu yhden kerran.
Koko ja ulkonäkö
Ahdelehtimittari muistuttaa ulkonäöltään yleisempää harmolehtimittaria (Scopula incanata), mutta 22–26 mm siipivälillään on jonkin verran sitä pienempi. Siipien yleissävy on vaaleanharmaa, joskin sävy vaihtelee harmaasta ruskehtavaan. Poikkiviirut ovat harmaat tai ruskeat, melko mutkittelevat ja ulompi poikkiviiru kaartuu siiven etureunassa jyrkästi siiven tyveä kohti. Ulomman poikkiviirun ulkopuolella on rivi laajahkoja, harmaita laikkuja. Keskipilkku erottuu selvänä mustana pisteenä sekä etu- että takasiivissä. Aivan siipien ulkoreunassa on rivi selkeitä mustia pisteitä.
Levinneisyys ja lentoaika
Lajin levinneisyys ulottuu Länsi-Euroopasta ja Britteinsaarilta Kaukasukselle ja Keski-Aasiaan. Suomessa se on satunnainen harhailija, joka on tavattu toistaiseksi vain kerran Hankoniemeltä elokuussa 2006. Perhoset lentävät kahtena sukupolvena kesäkuusta elokuulle.
Platform Racing 2
Muuta tietoa pelistä
Pelissä on 13 hattua joiden nimet ovat: Eri hatut tekevät eri asioita, esim. Santa hat jäädyttää palikoita (mutta ei maalipalikkaa (finish block) tai jääpalikkaa (ice block). Kongregate hat kertoo kokemuspisteet 1.25:dellä, Exp hat kertoo taas ne kahdella. Propeller hatilla voi mennä alaspäin hitaammin kun painaa ylös pudotessaan. Crown hatin kanssa miinat, laserase (laser gun) tai miekka (sword) ei vaikuta racessa, mutta deathmatchissa kyllä, kun taas salama (Lightning) vaikuttaa molemmissa. Party hatin kanssa salama ei vaikuta, joten jos joku jolla on Crown hat ja hän ryöstää pelissä Party hatin, häntä ei pysty pysäyttämään racessa! Cowboy hatilla voi lentää. Top hatilla voi mennä katoavien palikoitten (vanish bock) läpi. Jumpstart lähtee pelissä kolme sekuntia aikaisemmin ja jos joku toinen saa sen, niin samalla nykyinen esine korvataan speed burstilla, mutta se kestää tavallista lyhyemmän aikaa. Thief Hatin ominaisuus on taas se, että kun se varastetaan, varastaja ei saa thief hattia, vaan jonkun toisen hatun (jopa crown hatin!), ja se toisen hattu korvataan Thief Hatilla.
Pirkanmaan lääni
Vaikka Pirkanmaan lääniä ei koskaan perustettu, useimmat siihen kuuluviksi ehdotetut Turun ja Porin läänin kunnat siirrettiin Hämeen lääniin kuuluviksi vuoden 1993 alussa. Lisäksi Somero siirrettiin Hämeen läänistä Turun ja Porin lääniin vuonna 1990.
Rapala VMC
1950–60-luku: Kansainvälisen kasvun aika
Helsingin olympialaiset vuonna 1952 olivat Rapalalle merkittävät, kun olympiavieraat kävivät helsinkiläisessä Schröderin kalastusliikkeessä ja veivät mukanaan Rapalan uistimia ympäri maailmaa. 50-luku olikin yhtiölle kansainvälisen kasvun aikaa. Vuonna 1955 ensimmäinen erä Rapalan uistimia vietiin Ruotsiin. Norja seurasi perässä seuraavana vuonna. Yhtiön tulevaisuuden kannalta merkittävä käänne oli uistinten päätyminen Yhdysvaltoihin, jossa ne kiinnittivät paikallisen kalastusliikkeen omistaja Ron Weberin huomion. Weber ja hänen yhtiökumppaninsa Raymond Ostrom olivat halukkaita ryhtymään uistinten jakelijoiksi Yhdysvalloissa, ja ottivat yhteyttä Rapalan perheeseen. Osapuolet solmivat sopimuksen, ja Weber ja Ostrom alkoivat myydä Rapalan uistimia Yhdysvalloissa.
1970–90-luku: Monipuolistumisen, muutosten ja kasvun aika
Lauri Rapalan kuoltua vuonna 1974 hänen poikansa Ensio, Esko ja Risto ottivat yhtiön hallintaansa johtaen sitä aina 1980-luvun lopulle saakka. Samoihin aikoihin yhtiömuodoksi tuli osakeyhtiö. Vuonna 1982 Rapala julkaisi yhden menestyksekkäimmistä uistimistaan, Shad Rap -vaapun. Uistimen valtava kysyntä johti siihen, että uistinta vuokrattiin Yhdysvalloissa jopa 40 dollarin päivähinnalla. Shad Rap on tänäkin päivänä yksi Rapalan parhaiten myyvistä uistimista. Vuonna 1989 Eskon poika Jarmo Rapala nimitettiin toimitusjohtajaksi ja Jorma Kasslin tuli yhtiön varatoimitusjohtajaksi. 1990-luvulla yhtiö koki merkittäviä muutoksia. Vuosikymmenen alussa Rapala osti jakeluyhtiö Normark Scandinavian. Yhtiön seuraava merkittävä hankinta tapahtui vuonna 1999, kun Rapala osti yhdysvaltalaisen pehmeitä syöttejä valmistavan Storm Manufacturing Companyn. Muutoksia tapahtui myös yhtiörakenteessa: vuonna 1995 Rapalan perhe myi yrityksen sen toimivalle johdolle ja pääomasijoittajille, ja vuonna 1998 yritys listautui Helsingin pörssiin. Samana vuonna yhtiön toimitusjohtajaksi valittiin Jorma Kasslin, joka toimi roolissa vuoteen 2016 saakka.
SINCGARS
Kehitys 2000-luvulla
SINCGARS-radioille on olemassa Yhdysvalloissa kehittämisohjelma Enhanced SINCGARS Improvement Program, ESIP, jonka tarkoituksena on parantaa standardia. Tavoitteena on parantaa radioiden suorituskykyä siten, että ne kykenevät dataliikenteeseen nopeudella 75 bps - 16 kbps sekä analogiseen muotoon pakatun puheen lisäksi digitaalisesti ääntä 16 kbps -nopeudella. Enhanced SINCGARS Improvement Program vastaa standardeja MIL-STD-188-220 ja MIL-STD-188-241-1/2
Irianinlurikki
Irianinlurikki (Charmosyna josefinae) on Papua-Uudella-Guinealla elävä kaijalaji.
Edvin Hevonkoski
Henkilöhistoria
Hevonkosken vanhemmat olivat Valentin Hevonkoski ja Anna Kalin ja puoliso Elli Puranen. Hevonkoski toimi muun muassa hitsarina ja levyseppänä, eläkkeelle hän jäi 1973 Oy Strömberg Ab:lta ja aloitti varsinaisesti vasta tämän jälkeen taiteellisen tuotantonsa.
Satakunnan lääni
Satakunnan lääni oli Suomeen 1960-luvulta 1980-luvulle saakka suunnitteilla ollut uusi lääni. Lääni suunniteltiin muodostettavaksi Turun ja Porin läänin pohjoisosaan. Satakunnan lääniin olisi tullut 28 kuntaa. Jäljelle jäävä Turun ja Porin lääni oli tarkoitus nimetä joko Turun tai myöhemmän ehdotuksen mukaan Varsinais-Suomen lääniksi ja liittää siihen Somero Hämeen läänistä. Samaan aikaan suunniteltuun Pirkanmaan lääniin oli lisäksi tarkoitus liittää yhdeksän kuntaa silloisesta Turun ja Porin läänistä.
Antiikin Kreikan tekniikka
Hellenistinen ajanjakso
Teknologinen edistys oli nopeimmillaan hellenistisellä ajalla. Heron Aleksandrialainen (noin 10–70) kehitti ensimmäisiä höyrykoneita (pyörivän höyryturbiinin), nostureita, dioptra-nimisen suorakulman mittalaitteen, puristimia, suihkulähteen ja monia muita laitteita. Näistä on säilynyt tietoja Heronin omissa kirjoituksissa, kuten Pneumatiká, jossa kuvataan muun muassa urut ja paloruisku. Automatopoietike-teoksessa (suom. 'Automaattinen valmistus') kerrotaan liikkuvista pienoismalleista ja nukeista. Mekhaniká-teoksessa kuvataan pylpyröitä, taljajärjestelyjä, vintturia, ruuvia, vipua ja kiilaa. Kreikkalaiset kehittivät jatkuvan sotimisensa myötä monenlaista sotateknologiaa, joista tunnettu on Arkhimedeen keksimä polttopeili. Arkhimedeen koneista tunnetuin on Arkhimedeen ruuvi.
Galenos (130–210) kehitti lääketieteen periaatteet, joita sovellettiin tuhat vuotta. Laskentamenetelmiä käytettiin muun muassa heittokoneiden kaliiberien laskentaa, mutta tämä kaava perustui enemmän kokemukseen kuin fysikaalisten suureiden ymmärtämiseen. Vaikka mekaanisten koneiden kehitys edistyi, näitä ei paljoakaan käytetty ihmisten elintason nostamiseen. Kreikkalaisen tieteen ja tekniikan merkitys myöhemmälle kehitykselle oli kuitenkin merkittävä, kun teoriat ja taidot siirtyivät roomalaisten kautta Eurooppaan.
Evita (lehti)
Bonnier lopetti Evitan julkaisemisen yt-neuvottelujensa seurauksena vuonna 2013 ja lehden viimeinen numero ilmestyi 21. elokuuta samana vuotena.
HMS Vittoria
Palvelus
Venäläinen Bahtinin komentama Bars-luokan sukellusvene Pantera upotti 1. syyskuuta 1919 ankkurissa maanneen Vittorian Seiskarin itäpuolella. Aluksen tuhoutuessa menetti henkensä kahdeksan miehistönjäsentä. HMS Abdielin miehistö pelasti eloonjääneet. Britannian hallitus lahjoitti hylyn sekä miinakentässä uponneen HMS Verulamin hylyn Suomen hallitukselle. Pelastustoimia aloitettaessa 1925 todettiin, että alusten kunnostaminen ei olisi taloudellisesti mielekästä.
Barbeksakloni
Barbeksakloni (tuotenimi Maliasin) on fenobarbitaalin ja levopropyyliheksedriinin muodostama barbituraattijohdannainen suola. Se tuli markkinoille vuonna 1983, ja sen on raportoitu olevan yhtä tehokas kuin fenobarbitaalin, mutta paremmin siedetty. Joka tapauksessa näitä lupaavia tuloksia ei ole pystytty vuoteen 2004 vahvistamaan tai kieltämään.
100 mg barbeksaklonia vastaa 60 mg fenobarbitaalia.
Ayutthayan kuningaskunta
Ayutthayan kuningaskunta (, RTGS: Anachak Ayutthaya) oli thaitten kuningaskunta 1350–1767 nykyisen Thaimaan alueella. Sen pääkaupunkina oli Ayutthaya, joka oli aikanaan Aasian suurin ja vaurain kaupunki.
Satakunnan Suunta
Lehden päätoimittajana oli syyskuun 1934 alkuun saakka opettaja Akseli Aarnio, jonka jälkeen tehtävää hoiti maisteri N. J. Nissilä. Lehden toimituskuntaan kuuluivat eri aikoina muun muassa Arne Somersalo ja Yrjö Kares.
HMS Vivacious
Palvelus
Alus oli 1918-1919 Itämerellä, missä se joutui taisteluun Neuvosto-Venäjän laivaston alusten kanssa. Myöhemmin alus oli Atlantin ja Välimeren laivastoissa aina 1930-luvun puoleenväliin, jolloin se siirrettiin reserviin Rosythissä. Alus palautettiin palvelukseen elokuussa 1939 Yrjö VI:n pitämään reservilaivaston katselmukseen Weymouthissa. Alusta ei palautettu reserviin, vaan se jatkoi palvelustaan Läntisen reitin alaisuudessa.
Vesterbro/Kongens Enghave
Alue muodostettiin vuonna 2007 yhdistämällä Vesterbron ja Kongens Enghaven alueet. Vesterbron pääkatu Vesterbrogade oli vuosisatojen ajan Kööpenhaminan portti länteen ja mjuualle kuningaskuntaan.
Japaninkruunukävykki
Ulkonäkö ja koko
thumb|left|120px|Japaninkruunukävykin emikukinto thumb|left|120px|Japaninkruunukävykin hedekukinto Vaikka japaninkruunukävykki ei ole sukua palmuille, se näyttää varsinkin vanhana paljon palmulta: tanakan varren päässä on leveä ruusukemainen lehvästö. Nuoret yksilöt taas muistuttavat saniaisia, joille kasvi ei myöskään ole sukua.
Selkirk rex
Selkirk rex on saanut alkunsa Yhdysvalloissa, Wyomingissa 1987. Rotu on luonnostaan kiharakarvainen, ja se polveutuu sinikilpikonnavalkoisesta kulkukissan pennusta. Tätä valkokirjokilpikonnanaarasta risteytettiin erittäin hyvälinjaisten persialaisten kanssa, ja jälkeläisiä astutettiin takaisin kiharakarvaisuutta kantavien kissojen kanssa. Koska kantaemolla oli kiharuusgeenin lisäksi vielä sekä naamio- että pitkäkarvaisuusgeenit, voi vieläkin samaan pentueeseen syntyä ulkonäöltään hyvin erilaisia pentuja.
Toisin kuin englantilaisilla rexeillä selkirk rexillä on alus- ja harjaskarvojen lisäksi peitinkarvoja turkissaan. Turkki on hieman hoitamattoman näköinen, ja se on myös tiheämpi kuin eurooppalaisilla rotuserkuillaan. Selkirk rexit voivat olla joko lyhyt- tai pitkäkarvaisia. Rodulle sallitaan sekä turkin että silmien väreissä kaikki vaihtoehdot. Silmät ovat avoimen pyöreät ja etäällä toisistaan. Pääkin on pyöreä, ja posket ovat paksut ja leveät. Teräväkärkiset korvat ovat keskikokoiset. Jalat ovat keskipitkät ja tassut suuret. Häntäkin on näyttävä, se on useimmiten paksu, kapeneva ja hännänpäästään pyöristyvä. Kaiken kaikkiaan selkirk rexit ovat isoja kissoja, niiden vartalo on jämäkkä ja luut painavat.
Achim
Achim on kunta Weser-joen varrella Ala-Saksissa Saksassa. Siellä asui 30 258 ihmistä vuoden 2011 lopussa.
Historia
Achimia ympäröivä alue on luonnollisessa tilassaan enimmäkseen nummea, ja itse kaupunki on 15 metrin korkeudella merenpinnasta. Ensimmäinen kirjoitettu merkintä Achimista on vuodelta 1091, jolloin sitä kutsuttiin Arahemiksi. Muinoin paikassa kokoontuivat saksien tuomioistuimet ja erilaiset kultit. 1100-luvulla kristilliset lähetyssaarnaajat pystyttivät baptistisen kirkon Achimiin. Se oli nykyisen, vuonna 1257 rakennetun kirkon edeltäjä.
Ristikit
Ristikit (Aubrieta) on ristikukkaiskasvien (Brassicaceae) heimoon kuuluva suku, jossa on 21 lajia. Eräitä suvun lajeja viljellään monivuotisina koristekasveina.
Erik Bruun
Rolf Erik von Bruun (s. 7. huhtikuuta 1926 ) on suomalainen graafikko.
Luettelo pituushypyn Suomen mestareista
Mestaruudet
Miehet (* = Molempien jalkojen yhteistuloskilpailu) (yht. 116)
Alberto Spencer
Spencer pitää edelleen hallussaan Copa Libertadoresin maaliennätystä 54 maalillaan, jotka syntyivät 87 pelatussa pelissä.
Muuta
Spencer oli ecuadorilaisen äidin ja jamaikalais-brittiläisen isän lapsi. Hänet tunnettiin lempinimellä Cabeza Mágica, joka johtui hänen taidostaan puskea palloa.
Hans Åkerblom
Åkerblomin vanhemmat olivat professori Bror Åkerblom ja Anni Marjatta Lehtonen. Hän avioitui 1961 sairaanhoitaja Leena Kaarina Honkasen kanssa. Åkerblom tuli ylioppilaaksi Käpylän yhteiskoulusta 1953 ja valmistui lääketieteen lisensiaatiksi 1960. Lääketieteen ja kirurgian tohtoriksi hän väitteli 1966.
Åkerblom sai vuonna 1998 Euroopan lastenendokrinologiayhdistyksen Andrea Prader -palkinnon. Vuonna 1999 hänelle myönnettiin Finska Läkaresällskapetin 100 000 markan suuruinen J. W. Runebergin palkinto pitkäaikaisesta lapsuusiän diabeteksen epidemiologiaan, syntyyn, ennustamiseen ja ehkäisyyn liittyvästä tutkimustyöstä.
Aréthuse-luokka
Aréthuse-luokka oli Ranskan merivoimien neljän dieselkäyttöisen sukellusveneen muodostama alusluokka, jonka alukset valmistuivat 1958-1960.
Kyle Connor
Seuraura
Winnipeg Jets varasi Connorin ensimmäisellä kierroksella 17. pelaajana NHL:n varaustilaisuudessa 2015. Hän siirtyi kaudeksi 2015–2016 Michiganin yliopistojoukkueeseen. Connor oli tehoilla 35+36=71 koko NCAA:n paras pistemies ja maalintekijä. Hän voitti kauden päätteeksi B1G:n mestaruuden. Connor valittiin sarjan vuoden pelaajaksi, vuoden tulokkaaksi, ensimmäiseen tähdistökentälliseen, tulokkaiden tähdistökentälliseen, turnauksen parhaaksi pelaajaksi sekä turnauksen tähdistökentälliseen. Hänet valittiin myös koko NCAA:n parhaaksi tulokkaaksi. Connor oli ehdolla myös NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Harvardin Jimmy Veseylle.
Iskander Hachicha
Iskander Hachicha (s. 21. maaliskuuta 1972) on tunisialainen judoka, joka on voittanut judon Afrikan-mestaruuden, sekä Afrikan kisat. Hän otteli myös vuonna 2001 judon MM-kisoissa Saksassa, sijoittuen alle 90-kiloisten sarjassa viidenneksi.
Uno Saxén
Uno Alfons Saxén (15. syyskuuta 1863 Kankaanpää – 17. helmikuuta 1948 Helsinki) oli suomalainen opettaja, kouluneuvos, valtiopäivämies ja tietokirjailija.
José Ramón Sandoval
Valmentajaura
1. toukokuuta 2015 hän otti vastuulleen pääsarjaseura Granadan päävalmentajan tehtävät loppukauden kestävällä sopimuksella. Sandovalin johdolla Granada pelasi vahvan loppukauden ja nousi putoamisviivan yläpuolelle säilyttäen näin sarjapaikkansa. Kehnot peliesitykset kaudella 2015/16 johtivat lopulta Sandovalin potkuihin helmikuussa 2016.
Janne Kuhmonen
Janne Kuhmonen (s. 2. toukokuuta 1994 Jyväskylä) on suomalainen jalkapalloilija, joka edustaa Ykkösessä pelaavaa JJK Jyväskylää. Hän teki tammikuussa 2012 vuoteen 2015 asti ulottuvan sopimuksen JJK:n kanssa. Kuhmonen on pelannut myös nuorisomaajoukkueissa.
Perrhaibia
Historia
Perrhaibit asuttivat mahdollisesti alun perin koko Histiaiotiin aluetta. Perrhaibien sanottiin aiemmin asuttaneen myös Peneios-joen eteläpuolista aluetta Boibeis-järvelle saakka, mutta sieltä heidät olivat perinteen mukaan ajaneet pois lapiitit. Thesprotiasta saapuneiden thessalialaisten vallattua Thessalian perrhaibit siirtyivät alueen vuoristoisempaan pohjoisosaan. Perrhaibeja pidettiin sotaisina. Homeroksen mukaan heimo otti osaa Troijan sotaan, ja heitä pidettiin aitoina helleeneinä.
Mississippi (osavaltio)
Maantiede
Mississippin korkein kohta on Woodall Mountain, joka on 246 metriä merenpinnasta. Matalin kohta on Meksikonlahden rannikko.
Vuoden kuumimmat kuukaudet ovat heinäkuu ja elokuu, jolloin keskimääräinen ylin lämpötila Jacksonissa on 33,1 astetta. Keskimääräinen alin on koko vuoden nollan yläpuolella, kylmimmillään tammikuussa 2,7 astetta.
Kulttuuri
Mississippin musiikkiperinteessä yhdistyvät afroamerikkalaisten musiikki ja eurooppalainen virsilaulu ja skotlantilaiset balladit. Tältä pohjalta ovat ponnistaneet kuuluisuudet kuten Jimmie Rodgers, Elvis Presley ja B. B. King.
April McMahon
April Mary Scott McMahon (s. 30. huhtikuuta 1964) on brittiläinen kielitieteilijä. Hän on ollut vuodesta 2016 opetuksesta vastaava vt. apulaisrehtori Kentin yliopistossa. Hän oli aiemmin englannin kielen Forbes-professori Edinburghin yliopistossa 2005–2011 ja Aberystwythin yliopiston varakansleri 2011–2016.
Hartolan kirkko
Historia
Nykyinen kirkko on rakennettu 1911–1913, ja piispa O.I. Colliander vihki sen käyttöön 16.12.1913. Kirkon suunnitteli arkkitehti Josef Stenbäck, joka toimi myös urakoitsijana.
Kirkko
Kirkko korjattiin vuonna 2013 arkkitehti Virpi Tervosen suunnitelmien mukaan. Korjauksen yhteydessä kirkon kuorin lattia palautettiin alkuperäisen kaltaiseksi punaharmaaksi salmiakkikuvioiseksi betonilaataksi. Alttarin yläpuolelle siirrettiin jo vanhassa kirkossa ollut kattokruunu. Lisäksi takaosaan rakennettiin yleisöwc ja sen kanssa symmetrisesti varasto.
Kahvilassa kahden aikaan
Kahvilassa kahden aikaan on kesäkuussa 2000 ilmestynyt Yön CD-single, jonka kappaleet on myöhemmin julkaistu vain vuoden 2006 kokoelmalla Yön valoisa puoli. Single on Yön ensimmäinen levytys, jossa basistina on Jukka Lewis.
Nurmisto
Nurmisto on kylä Leningradin alueen Jaaman piirin Niisnovan kunnassa Venäjällä. Se sijaitsee Siestajoen alajuoksulla kahdeksan kilometriä Niisnovasta pohjoiseen. Kylässä on 54 asukasta (vuonna 2010).
Betty Lise
Lise sijoittui Ateenan MM-kilpailuissa 1997 kolmiloikassa kahdeksanneksi tuloksella 14,03 m. Karsinnassa hän hyppäsi Ranskan ennätyksen 14,50 m. Helsingin EM-kilpailuissa 1994 hän karsiutui tuloksella 13,35 m, Göteborgin MM-kilpailuissa 1995 myös tuloksella 13,35 m sekä Budapestin EM-kilpailuissa 1998 tuloksella 14,06 m. Sisäradoilla hän sijoittui Pariisin MM-hallikilpailuissa 1997 yhdeksänneksi tuloksella 13,96 m ja Valencian EM-hallikilpailuissa 1998 kuudenneksi tuloksella 14,26 m.
Kuolemajärven kirkko
Kuolemajärven kirkko sijaitsi Kuolemajärven Kirkkoniemessä, luovutetussa Karjalassa.
Fredrikson
Fredrikson tai Fredriksson on muun muassa seuraavien henkilöiden sukunimi:
Kivikkokilpiruoho
Kivikkokilpiruoho (Aurinia saxatilis, syn. Alyssum saxatile) on kaksi- tai monivuotisena koristekasvina viljelty ristikukkaiskasvi (heimo Brassicaceae eli Cruciferae).
Islamilainen adoptio
Profeetta Muhammadilla oli adoptoitu lapsi. Muhammadilla itsellään oli adoptioäiti, joka imetti hänet vauvana.
Edgar Wallace
Perhetaustat ja opinnot
Myös Wallacen poika Bryan Edgar Wallace ja tytär Penelope Wallace olivat jännityskirjailijoita.
Ura
Wallace alkoi kirjoittaa tarinoita määrätietoisemmin, ja Hodder and Stoughton julkaisi niitä vuodesta 1921 lähtien. Sen sijaan, että hän olisi myynyt oikeudet kirjoihinsa ja saanut rahat saman tien, hän sai sopimuksen mukaan tekijäpalkkioennakkoa ja kirjoja markkinoitiin ennennäkemättömän tehokkaasti. Kustantaja mainosti häntä tähtikirjoittajaksi, jännityskertomusten kuninkaaksi. Hänen tunnusmerkikseen tulivat sikarit ja keltainen Rolls Royce. Hän sanoi voivansa kirjoittaa 70 000 sanaa novellia kolmessa päivässä ja kirjoitti kolme novellia nopeasti. Kustantajat suostuivat julkaisemaan jokaisen teoksen niin nopeasti kuin Wallace sai kirjoitetuksi. 1928 laskettiin, että joka neljäs kirja Englannissa oli Wallacen kirjoittama. Teoksiin kuului tieteisfiktioita, näytelmiä ja tietokirjoja, kuten kymmenosainen ensimmäisen maailmansodan historia.
Timantti
Ominaisuudet
Timantin ominaisuudet eivät sen kide­rakenteen vuoksi kuitenkaan ole samat kaikissa suunnissa. Oktaedrin tahkojen suunnassa se lohkeaa melko helposti.
Puhtaus
Puhtaudella kuvataan timantissa olevien sulkeumien eli epäpuhtauksien määrää. Puhtausluokitus määritellään 10 x suurentavan luupin tai mikroskoopin avulla. Yleisimmin käytetty puhtausluokitus on puhtaimmasta lähtien seuraava:
Tunnettuja timantteja
Suurimmat, kalleimmat ja tunnetuimmat timantit saavat usein nimen. Näitä ovat muun muassa:
Kaitagit
Etninen historia
Kaitag liitettiin Venäjään vuonna 1813 solmitussa Gulistanin rauhassa. Utsmin virka lakkautettiin vuonna 1820, mutta perustettiin uudelleen vuonna 1848. Lopullisesti se lakkautettiin vuonna 1866, jolloin muodostettiin venäläisten suoraan hallitsema Kaitagin ja Tabasaranin piirikunta.
Oskar Hainari
Elämäkerta
Oskar Hainarin puoliso vuodesta 1883 oli Tilma Hainari (o.s. Hagan).
Divaani (lehti)
Divaani oli Bonnier Publications Oy:n perustama ja alkuvuodesta 2014 Aller Medialle siirtynyt, yhdeksän kertaa vuodessa ilmestynyt sisustuslehti. Lehti lanseerattiin keväällä 2008. Painettu lehti lopetettiin syksyllä 2015. Lehden levikki oli loppuaikoina 29 827 kappaletta.
Historia
Divaanin lehtikonseptin suunnitteli seitsenhenkinen kehitysryhmä, jonka ydinjoukko oli sama kuin Bonnierin menestyksellisesti lanseeraamassa Olivia-lehdessä. Lehden sisällössä noin kolmannes oli aluksi Bonnierin muiden sisustuslehtien kuten Tanskan markkinajohtajan Bo Bedren materiaalia. Lehden lanseerauksessa luotettiin yhä vahvistuvaan sisustustrendiin: Bonnierin 2007 Taloustutkimuksella teettämän kyselyn mukaan 56 prosenttia suomalaisista 35–54-vuotiaista naisista oli valmis tinkimään muista menoista sisustuksen vuoksi ja 66 prosenttia sanoi haluavansa, että heidän sisustusratkaisunsa herättävät myönteistä huomiota.
Pentti Hietanen
Hietanen osallistui Suomen euroviisukarsintoihin 2010 kappaleella "Il mondo è quì" ja sijoittui finaalin sijalle 8.
Seppo Valjus
Työuransa Valjus aloitti Arkkitehtitoimisto Viljo Revellin toimistoarkkitehtina 1957–1958, Viljo Revell Associates, Architects (Kanada) 1959–1960, siirtyi Oulun yliopiston arkkitehtiosaston assistentiksi 1960, virkaatekeväksi apulaisprofessoriksi 1961–1965, virkaatekeväksi professoriksi 1965–1967 ja nykyaikaisen arkkitehtuurin professoriksi 1967–1991. Sivutoimenaan hänellä on ollut oma arkkitehtitoimisto. Vuodesta 1960 hän toimi vastuunalaisena yhtiömiehenä Arkkitehtuuritoimisto Seppo Valjus Ky:ssä ja vuodesta 1990 toimitusjohtajana Arkkitehtuurtioimisto Seppo Valjus Oy:ssä. Valjuksen luottamustoimia ovat olleet Oulun kaupungin lunastustoimikunnan jäsenyys 1961–, Oulun asemakaavalautakunnan jäsenyys 1965–1970, Oulun kuvaamataidetoimikunnan puheenjohtajuus 1969–1975, Suomen rakennustaiteen museon edustajiston jäsenyys 1971– ja varapuheenjohtajuus 1971–1973 ja Oulun läänin taidetoimikunnan jäsenyys 1974–1976.
Kaupunkiakupunktio
Casagrande kuvailee kaupunkiakupunktiota seuraavasti: ''Kaupunkiakupunktio on kaupungin kollektiivisen tunnon poikkiarkkitehtoonista manipulointia. Kaupunkia tarkkaillaan moniulotteisena ja tuntevana energiaorganismina, elävänä ympäristönä. Kaupunkiakupunktio etsiytyy kontaktiin tämän luonnon kanssa. Ja: herkkyytenä ymmärtää yhteisöllisen Qi:n virtauksia näkyvän kaupungin alla ja reagointina tänän Qi:n polttopisteisiin. Arkkitehtuurin asemana on tuottaa akupunktioneuloja tällä kaupunki-Qille. Ja: Ruoho juurtuu pienimpäänkin halkeamaan asfaltissa ja lopulta se rikkoo kaupungin. Kaupunkiakupunktio on tämä ruoho ja akupunktiopiste on tuo halkeama asfaltissa. Vaikutuksen mahdollisuus on totaalinen, se voi yhdistää ihmisluonnon osaksi luontoa. Teoria avaa ovan kontrolloimattomalle luovuudelle ja vapaudelle. Kaupunkilaiset voivat osallistua luovaan prosessiin, he tuntevat vapauden käyttää kaupunkia omiin tarkoituksiinsa ja kehittää sitä oman tahtonsa mukaisesti. '' Suuremmassa yhteydessä kaupunkiakupunktioalueen voidaan nähdä kommunikoivan ympäröivän kaupungin kanssa luonnonomaisena tekijänä ympäristössä, joka on kehitetty sen kitkemiseen.
Kepler 42
Planeettakunnan tiedot
Tähden kolme planeettaa c, b ja d on löydetty mittaamalla tähden kirkkautta Kepler-avaruuteleskoopilla. Vaikka planeettoja ei suoraan havaita, niiden aiheuttamat jaksoittaiset himmenemiset kyetään mittaamaan. Planeetat ovat luultavasti kaikki elinkelvottomia, koska ne ovat kuumia. Hieman tätä järjestelmää muistuttavia moniplaneettajärjestelmiä on tähdillä Kepler-20, 55 Cancri, Kepler-11, Gliese 581, Gliese 876, HD 10180 ja Kepler-33.
Aleksandr Tarhanov
Ura valmentajana
Värikkään valmennusuransa Tarhanov aloitti 1990 SKA Odessan peräsimessä. Neuvostoliiton hajoamisen jälkeen hän valmensi uzbekistanılaista FK Pahtakor Taškentia, josta siirtyi kesällä 1992 FK Spartak Moskovan apulaisvalmentajaksi. Heinäkuussa 1994 Tarhanov nousi entisen seuransa PFK TsSKA Moskovan päävalmentajaksi Boris Kopeikinin potkujen myötä. Hän johdatti seuran kauden päätteeksi sijalle 10 ja jatkoi tehtävässään. Kahdella seuraavalla kaudella TsSKA sijoittui kuudenneksi ja viidenneksi, mutta mestaruus jäi jälleen haaveeksi. Tammikuussa 1997 Tarhanov jätti tehtävänsä TsSKA:n päävalmentajana ja siirtyi FK Torpedo Moskovan päävalmentajaksi. Hän valmensi Torpedoa kaksi kautta ilman suurempaa menestystä.
Lucy (fossiili)
Lucy eli noin 3,2 miljoonaa vuotta sitten. Amharaksi sen nimi on Denkenesh.
Kirsti Maunula
Maunula suunnitteli uransa aikana myös vaatetus- ja sisustuskankaita Finlaysonille 1960- luvulla. Hänen ensimmäinen teatteripukusuunnittelutyönsä oli Jorma Panulan ja Aarni Krohnin Jaakko Ilkka -ooppera Ilmajoen Musiikkijuhlilla vuosina 1978 – 1981. Sitä seurasivat esimerkiksi Joki-oopperan (1982 - 1985), Anjalan vala -näytelmän (1988) sekä Suomen Kansallisoopperan Viimeiset Kiusaukset -oopperan (1994) puvustukset. Maunula suunnitteli puvustuksen useana vuonna Via Crucis pääsiäisnäytelmä än, jota on esitetty vuodesta 1996 lähtien Helsingissä.
Erityisalueenaan Maunulalla oli kuoropukujen suunnittelu. Hänen suunnittelemissaan asuissa ovat esiintyneet mm. Seinäjoen tyttökuoro, Olarin kirkon kamarikuoro ja Oulaisten nuorisokuoro.
Kirsti Maunulan tuotantoa on arkistoitu muun muaassa DESIGN -arkistoon Mikkeliin ja Designmuseoon ja Teatterimuseoon Helsinkiin.
Kirsti Maunula oli vuodesta 1963 naimisissa Suomen ilmavoimien majurin Reijo Maunulan kanssa ja heillä on kaksi poikaa. Kirsti Maunulan vanhemmat olivat lentomestari, yrittäjä Eino Haavisto ja yrittäjä Aino Haavisto (os. Hannuksela).
Matts Dreijer
Dreijer löysi 1930-luvun lopussa Ahvenanmaan vanhimmat asutusjäännökset Saltvikin Långbergsödasta. Löytö koostuu vanhemmasta varhaiskampakeramiikasta. 1946 hän löysi Kökarin Otterbötesta pronssikautisen asuinpaikan, jonka hän tutki 1950 yhdessä Carl Fredrik Meinanderin ja Bengt Schönbeckin kanssa.
Uudenmaan ja Hämeen läänin ratsuväkirykmentti
pienoiskuva|Rykmentin lippu vuodelta 1700. [[Tukholman armeijamuseo|Tukholman armeijamuseon kokoelma.]] Uudenmaan ja Hämeen läänin ratsuväkirykmentti oli Ruotsi-Suomen armeijan ratsuväkirykmentti, joka muodostettiin Suomessa Uudenmaan ja Hämeen läänistä kootuista ratsukoista. Ratsumiehen palkkaaminen ja varustaminen armeijaan oli 1700-luvun lopulla ja 1800-luvun alussa aatelisten ja rikkaiden talonpoikien omistamien rusthollien vastuulla. Rusthollarit itse eivät enää nousseet sotaratsun selkään kuten aiemmin 1600-luvulla, vaan ratsumiehet olivat lähes aina palkattuja.
Kurt Waldheim
Kurt Josef Waldheim ['kurt 'valthaɪm] (21. joulukuuta 1918 Wien, Itävalta – 14. kesäkuuta 2007 Wien) oli itävaltalainen upseeri toisessa maailmansodassa ja myöhemmin diplomaatti ja poliitikko. Hän toimi YK:n pääsihteerinä vuosina 1972–1981 ja Itävallan presidenttinä 1986–1992.
Presidenttikausi ja natsimenneisyys
Huhtikuussa 1987 Yhdysvaltain hallituksen ilmoitettiin asettaneen Waldheimin "tarkkailulistalle", mikä merkitsi sitä, ettei Waldheim päässyt Yhdysvaltoihin yksityishenkilönä. Siksi Itävalta päätti kutsua suurlähettiläänsä kotiin Washingtonista.
Kova laji
Toukokuun 23. päivän finaalin voitti Pelastuslaitoksen joukkue, joka pääsi syyskuussa palkintomatkalle New Yorkiin tapaamaan virkaveljiään.
Linda Pritzker
Linda Pritzker (s. 1953, Oberlin, Ohio, Yhdysvallat) on yhdysvaltalainen psykoterapeutti, lama (tiibetinbuddhalainen opettaja), kirjailija, hyväntekijä ja miljardööriperijätär. Hän on Pritzkerin miljardöörisukua, johon kuului alkuvuonna 2018 yhteensä 11 dollarimiljardööriä.
Hän on eronnut ja hänellä on kolme lasta. Hän asuu Montanan Missoulassa. Hänen sisaruksiaan ovat Jennifer Pritzker (syntyjään James, 1950) ja Karen Pritzker (s. 1958), jotka ovat myös miljardööriperijöitä.
Ukinkaktus
Ukinkaktus (Espostoopsis dybowskii) on huonekasvina viljelty kaktuskasvi (Cactaceae).
Anzio
Antiikki
pienoiskuva|vasen|Anzion kaupunkia ja suihkulähde.
Paolo Maldini
Italian maajoukkueessa Maldini pelasi 126 ottelua (7 maalia) ja on kolmanneksi eniten maaotteluita pelannut italialainen miespelaaja. Fabio Cannavaro ohitti hänet 12. elokuuta 2009 ja Gianluigi Buffon ohitti hänet 127. ottelullaan vuonna 2013. Maldini ei voittanut maajoukkueurallaan maailmanmestaruutta tai Euroopan-mestaruutta, mutta saavutti molemmissa kilpailuissa hopeaa ja MM-kilpailuissa vielä pronssia. Hän pelasi neljät MM-kilpailut vuosina 1990, 1994 (pelasi loppuottelussa), 1998, 2002 ja kolmet EM-kilpailut vuosina 1988, 1996 ja 2000 (pelasi loppuottelussa).
Princessa Avenue
Yhtyeen esikoisalbumi Princessa #1 julkaistiin Sony Musicin kautta 26. elokuuta 2009. Kotimaansa lisäksi yhtye on konsertoinut Suomessa. Kesäkuussa 2009 yhtye esiintyi MTV3:n Pitkä kuuma kesä -ohjelmassa Tampereen Särkänniemessä. Bändi on esiintynyt myös Elämä lapselle-konsertissa Hartwall Areenalla syyskuussa 2009.
Naptalaami
Valmistus ja käyttö
Naptalaamia voidaan syntetisoida 1-naftyyliamiinin ja ftaalianhydridin välisellä reaktiolla. Reaktio tapahtuu jo huoneenlämpötilassa ja tyypillisesti liuottimena käytetään bentseeniä.
Sparken
Sparken on skeittipuisto Hamnmagasinet-rakennuksen ja Uumajajoen vieressä Uumajassa, Ruotsissa. Puisto sijaitsee aivan Tegsbron-sillan alla, joka vie tiet E4 ja E12 joen yli. Puisto on noin 20 metriä leveä ja 120 metriä pitkä.
Edgar Leopold Layard
thumb|250px|Edgar Leopold Layard Edgar Leopold Layard (23. heinäkuuta 1824 Firenze – 1. tammikuuta 1900 Budleigh Salterton, Devon) oli brittiläinen luonnontieteilijä, joka erikoistui lintutieteeseen.
Proottinen liuotin
Proottinen liuotin on liuotin, joka pystyy luovuttamaan tai vastaanottamaan protonin ja muodostamaan vety­sidoksia. Vastaavasti liuotin on aproottinen, jos se ei kykene luovuttamaan tai vastaanottamaan protoneja tai muodostamaan vetysidoksia eli ei ole protogeeninen eli protofiilinen. IUPAC suosittelee termin proottinen liuotin sijasta termiä protogeeninen liuotin. Liuottimen proottisuudella on liuottimen poolisuuden lisäksi merkitystä kemiallisissa reaktioissa.
Liuottimien jako proottisiin ja aproottisiin liuottimiin
Aproottisia liuottimia, jotka eivät luovuta protoneita, ovat muun muassa alifaattiset ja aromaattiset hiilivedyt, esterit, eetterit, ketonit ja nitrobentseeni.
Ludvig Leonard Laurén
Laurénin vanhemmat olivat Vaasan ja Mustasaaren kappalainen Matias Laurén ja Brita Maria Möller. Hän kävi Vaasan triviaalikoulua ja pääsi ylioppilaaksi 1841. Laurén toimi opettajana Vaasan kouluissa vuodesta 1850 alkaen. Hän oli perustamassa Pietarsaareen yksityistä tyttökoulua ja toimi koulun johtajana 1853–1863. Laurén oli Vaasan lukiossa ja lyseossa lehtorina vuodesta 1867 ja rehtorina vuodesta 1876.
Archin maa
Pelistä on julkaistu vuonna 1999 peliarvostelu Suomen Amiga-käyttäjien unionin sähköisessä lehdessä (SAKU #28).
HMS Ghurka (1907)
Palvelus
Ensimmäisessä maailmansodassa alus palveli 6. hävittäjälaivueen ja Doverin partio-osaston kanssa Pohjanmerellä ja Englannin kanaalissa. Alus upposi 8. helmikuuta 1917 osuttuaan miinaan Dungenessin edustalla. Ainoastaan viisi miehistönjäsentä pelastui alukselta.
Salmijärvi (Ulvila)
Maantiede
Järven pinta-ala on 9,2 hehtaaria ja sen pituus on 450 metriä ja leveys 350 metriä. Järven luusua sijaitsee järven etelärannalla, joka on pikemminkin kapeikko tai salmi Pikku Salmijärveen.
Marc-André ter Stegen
Seurajoukkueura
Lokakuussa 2020 Ter Stegen teki Barcelonan kanssa kesään 2025 ulottuvan jatkosopimuksen.
Maajoukkueura
Ter Stegen pelasi Saksan eri juniorimaajoukkueissa. Ensimmäisen ottelunsa Saksan A-maajoukkueessa hän pelasi toukokuussa 2012 Sveitsiä vastaan. Hän kuului kokoonpanoon EM-kilpailuissa 2016 ja MM-kilpailuissa 2018 mutta ei päässyt pelaamaan. Maanosaliittojen cupissa 2017 hän pelasi Saksan voittoisassa joukkueessa.
Garigeba qelmtsipis karisa
Teoksen löysi ja julkaisi Ekvtime Taqaišvili nimellä Institution des cours royales Tbilisissä vuonna 1920 (Monumenta Georgica, tom. IV, no. 1). Suuri osa version materiaalista on käännetty englanniksi ja liitetty W.E.D. Allenin teokseen A History of the Georgian People (Lontoo, 1932). Toinen huomattava painos on Ivane Surguladzen Khelmtsipis karis garigeba (,, Tbilisi, 1993), jossa on L. Lozovaian ja Kevin Tuiten englanninkielinen käännös.
David Bomberg
Bomberg ei elinaikanaan ollut kovin arvostettu taiteilija lukuun ottamatta lyhyttä menestyskautta ennen ensimmäistä maailmansotaa. Hän kuoli varattomana vuonna 1957. Arvostus on sittemmin noussut, ja vuonna 1988 Tate Galleryssä pidettiin laaja Bombergin taiteen näyttely.
Rebecca Ferguson (laulaja)
Nuoruus
Ferguson syntyi heinäkuussa 1986 Mill Roadin sairaalassa, Liverpoolissa. Hän vietti elämänsä kaksi ensimmäistä vuotta Huytonissa. Hänellä on yksi nuorempi veli, Sam. Artisti on myöhemmin kertonut, että häntä kiusattiin koulussa hänen perheensä köyhyyden vuoksi. Ferguson sai ensimmäisen lapsensa teini-ikäisenä muutettuaan Anfieldiin. Nykyään hänellä on kolme lasta, joista nuorin syntyi syksyllä 2014. Ennen laulu-uraansa Ferguson kouluttautui sihteeriksi.
Tamililainen kirjaimisto
Historia
Nykyisin aakkostoa käytetään tamilin itsensä lisäksi pääasiallisena kirjoitusjärjestelmänä saurashtran, kannada kurumban ja kotan kielissä. Sitä käytetään malajalamilaisen tai kannadalaisen kirjaimiston ohella myös irulan, paniyan ja betta kurumban kirjoittamiseen.
Vokaalit
pienoiskuva|Perinteisen tamililaisen ortografian (vas.) poikkeukselliset muodot kirjainyhdistelmille ṇā, ṟā, ṉā, ṇai, lai, ḷai ja ṉai. Oikealla uusi säännöllinen kirjoitusasu. Vokaaleilla u ja ū on konsonantista riippuen neljä erilaista tapaa vokaalimerkin muodostamiseen, minkä lisäksi kirjain கூ kū muodostaa oman poikkeustapauksensa. Perinteisessä tamililaisessa ortografiassa oli muitakin poikkeuksellisia yhdistelmiä. Konsonantit ṇa, ṉa ja ṟa muodostivat poikkeuksellisen ligatuurin vokaalien ā, o ja ō kanssa, ja vokaalille ai käytettiin erilaista vokaalimerkkiä konsonanttien ṇa, ṉa, la ja ḷa kanssa. Modernissa kirjaimistossa nämä poikkeukset on korvattu säännöllisillä muodoilla.